
ΑΠΟΣΠΑΣΜΑ                        
Από το πρακτικό της με αριθ. 29ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 282/2023
Στη Λευκάδα σήμερα  στις 18 του μηνός Ιουλίου του έτους 2023,  ημέρα  Τρίτη και  ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 17071/14-7-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Γαζής Αναστάσιος (Πρόεδρος)
	1
	Γιαννιώτης Παναγιώτης

	2
	Λύγδας Σπυρίδων
	2
	Κοντογιώργης Σπυρίδων

	3
	Τυπάλδος Νικόλαος
	3
	Μαργέλη Μαρία

	4
	Τσιρογιάννης Γεώργιος
	4
	Σκληρός Φίλιππος

	5
	Βικέντιος Νικόλαος  
	5
	

	6
	
	6
	 

	7
	
	7

	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 5ο:  Απόφαση Ο.Ε. περί αποδοχής δωρεάς δυο (2) ηλεκτροκίνητων τρίκυκλων οχημάτων από το Δίκτυο Αειφόρων Νήσων (ΔΑΦΝΗ), στα πλαίσια του ευρωπαϊκού έργου με τίτλο "Accelerating the decarbonisation of islands' energy system" και ακρωνύμιο ISLANDER, για χρήση από τον Δήμο Λευκάδας.

Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα έθεσε υπόψη των μελών της Επιτροπής τα εξής:

«Το Δίκτυο Αειφόρων Νήσων Αιγαίου (ΔΑΦΝΗ) μας έστειλε την με αρ. πρωτ. 16905/13-07-2023 επιστολή του με θέμα: «Πρόθεση δωρεάς δυο (2) ηλεκτροκίνητων τρίκυκλων οχημάτων για χρήση από τον Δήμο Λευκάδας» σύμφωνα με την οποία και κατόπιν της σύμφωνης γνώμης του Διοικητικού Συμβουλίου του από 03-07-.2023, προτίθεται να προβεί στη δωρεά δύο (2) ηλεκτροκίνητων τρίκυκλων οχημάτων, τα οποία έχει προμηθευτεί ως φορέας υλοποίησης του ευρωπαϊκού έργου με τίτλο "Accelerating the decarbonisation of islands' energy system" και ακρωνύμιο ISLANDER, με σκοπό την κάλυψη αναγκών του Δήμου.

Τα ηλεκτρικά τρίκυκλα οχήματα που προέκυψαν κατόπιν εκτενούς έρευνας αγοράς που έγινε στο πλαίσιο του παραπάνω έργου είναι τα Daytona RAP Bange - pick up με τα κάτωθι τεχνικά και λειτουργικά χαρακτηριστικά: 

· Διαστάσεις - Βάρη
· Μήκος: 2.920 mm
· Πλάτος: 980 mm
· Μεταξόνιο: 2.240 mm
· Μεταξόνιο (πίσω): 820 mm
· Βάρος οχήματος (χωρίς μπαταρία): 256 kg 

Ηλεκτροκινητήρας
· Στιγμιαία Μέγιστη Ισχύς: 4.900 W
· Συνεχής Ισχύς: 3.700 W
· Μέγιστη Ροπή: 7,8 Nm Σύστημα μετάδοσης
· Κινητήριοι τροχοί: Πίσω (Διαφορικό)

· Σχέσεις ταχυτήτων: D-N-R 

Μπαταρία
· Τύπος: Λιθίου

· Τάση: 73,6 V

· Χωρητικότητα: 95 Ah
· Αριθμός Κελιών: 23

· Χρόνος φόρτισης: < 8 h
· Βάρος Μπαταρίας: < 100 kg 
Αμάξωμα
· Σύστημα Πέδησης: Εμπρόσθιο Φρένο: 2 Δίσκοι 220 mm με διπίστονες δαγκάνες - Οπίσθιο φρένο: 2 δίσκοι

· Τύπος ζάντας: Αλουμινίου

· Διαστάσεις τροχών: 110/90-12 

Επιδόσεις
· Μέγιστη ταχύτητα: 45 km/h
· Αυτονομία: < 90 km
· Κατανάλωση Ρεύματος: 7,7 kWh/100 km
· Ικανότητα Ανάβασης (Πλήρως φορτωμένο/0 km/h): 20%

Τα οχήματα έχουν αριθμούς πλαισίου SA1HDMGW3NC000350 και SA1HDMGW5NC000351, είναι αμιγώς ηλεκτρικά, αξίας 9.200,00 € πλέον ΦΠΑ έκαστο, ήτοι συνολικού κόστους 22.816,00 € συμπεριλαμβανομένου ΦΠΑ 24%. 

Τα οχήματα είναι χρώματος λευκού και φέρουν τα απαιτούμενα διακριτικά λογότυπα του έργου.

Οι αναλυτικότερες τεχνικές προδιαγραφές αναφέρονται λεπτομερώς στα ενημερωτικά έντυπα/φυλλάδια που συνοδεύουν την παρούσα επιστολή.

Έχοντας υπόψη:

· το Ν. 3463/2006

· το άρθρο 72 του Ν. 3852/2010 όπως αντικαταστάθηκε με το άρθρο 3 του Ν. 4623/2019

· το άρθρο 72 67 παρ.5 του Ν. 3852/2010, όπως αντικαταστάθηκε με το άρθρο 184 παρ. 1 του Ν. 4635/2019

· τις σχετικές διατάξεις του Ν. 4555/2018

· την σχετική απόφαση του Δ.Σ. του ΔΑΦΝΗ του αποσπάσματος του 6ου θέματος

ΕΙΣΗΓΟΥΜΑΣΤΕ

1. για την αποδοχή κατά πλήρη κυριότητα της δωρεάν παραχώρησης χρήσης των δυο (2) ηλεκτροκίνητων τρίκυκλων οχημάτων Daytona RAP Bange - pick up και

2. Εξουσιοδοτείται ο Δήμαρχος  να προβεί σε κάθε ενέργεια για την ολοκλήρωση της διαδικασίας της μεταβίβασης των συγκεκριμένων οχημάτων με ίδια έξοδα.»
Ενημέρωσε περαιτέρω ο Δήμαρχος κ. Χαράλαμπος Καλός.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
1. Την αποδοχή κατά πλήρη κυριότητα της δωρεάν παραχώρησης χρήσης των δυο (2) ηλεκτροκίνητων τρίκυκλων οχημάτων Daytona RAP Bange - pick up, όπως αναλυτικά αναφέρεται στην ανωτέρω εισήγηση.
2. Εξουσιοδοτείται ο Δήμαρχος  να προβεί σε κάθε ενέργεια για την ολοκλήρωση της διαδικασίας της μεταβίβασης των συγκεκριμένων οχημάτων με ίδια έξοδα.




Η απόφαση αυτή πήρε αύξοντα αριθμό: 282/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

